Ũrĩona Ũtũũro Bũgakara Atĩa Ntukũ Ciĩjĩte?
Ũtũũro nthĩgũrũne . . .
bũkathũũka?
bũkathũũka nkũrũki?
bũkaagĩra?
ŨRĨA BIBIRIA YUGAGA
“Murungu . . . akaangura methori jonthe jaume methone jao; na gikuu gutirio gigacoka gukara o kairi; na gutirio gugacoka kugita kieba kana kiriro, kana kinya murimo; tontu mantu jaria makuru jonthe nijathiritie gukuruka buru.”
ŨRĨA ŨNTŨ BŨBŨ BŨŨMBA GŨGŨTEETHIA
Kwĩthĩrwa ũrĩ na ngũgĩ ya kũng’anĩrwa.
Gũtĩthĩrwa kũrĩ na mĩrimo kana mĩthangĩko kaĩrĩ.
Gũkethĩrwa kũrĩ na kũgwĩrua amwe na antũ ba nja na acoore ũtũũrone bũtĩna mũthia.
NO TWĨTĨKIE BURU ŨRĨA BIBIRIA YUGAGA?
Ĩĩ, nĩũntũ bwa itũmi bibi biĩrĩ:
Mũrungu arĩ na inya ya kũũjũria wĩrane bwawe. Ndeene ya Bibiria, nĩ Jehova wenka akĩ wĩtagwa Mũrungu “Mweneinya yonthe,” tontũ inya yawe ĩtĩ mũthia. (Kugwurirwa 15:3) Kwou akojũria buru wĩrane bwawe bwa kũgarũra nthĩgũrũ ĩjĩ yeetũ ĩbue buru. Ta ũrĩa Bibiria yugaga, ‘mantu jonthe nijombikaga kiri Murungu.’
—Mathayo 19:26.
Mũrungu arĩ na wendi bwa kũũjũria wĩrane bwawe. Kwa ngerekano, Jehova nairiraĩĩria kũriũkia barĩa bakuĩte.
—Ayubu 14:14, 15.
Kinya Bibiria nĩyonanagia, Jesũ Mũtaana wa Mũrungu rĩrĩa arĩ nthĩgũrũne noragia antũ barĩa baajĩtue. Nĩkĩ tontũ aathithagia ũu? Tontũ naarĩ na wendi. (Mariko 1:40, 41) Jesũ onanĩrie na njĩra ĩmbũjũru ũrĩa Ĩthe arĩ na wendi bwa gũteethia barĩa barĩ na mathĩĩna.
Kwou tũrĩ na mma atĩ Jehova na Jesũ nĩ bakwenda gũtũteethia tũgwĩrĩrua ũtũũro bũrĩa bwĩjĩte!
ŨNTŨ BWA KŨTHŨGAANĨRIA
Nĩ atĩa Mũrungu akathongomia nthĩgũrũ ĩjĩ?
Bibiria nĩcookagia kĩũria kĩu kĩrĩ MATHAYO 6:9, 10 na DANIELI 2:44.
Womba kũromba ũriũngĩrwe kana ũrite iuku rĩrĩ kĩrĩ Intaneti www.jw.org.
IRITANE NKŨRŨKI
NKUMA ĨNJEGA KUUMA KĨRĨ MŨRUNGU
Mũrungu Arĩna Mworoto Jũrĩku Kĩrĩ Nthĩgũrũ?
Bibiria nĩtaaragĩĩria nĩkĩ Mũrungu oombĩre nthĩgũrũ, nĩrĩ mĩthangĩko ĩkathira, na ũrĩa ĩgiita rĩĩjĩte rĩkethĩrwa rĩkari kĩrĩ nthĩgũrũ, na kĩrĩ barĩa bagatũũra ku.
NKUMA ĨNJEGA KUUMA KĨRĨ MŨRUNGU
Ũnene Bwa Mũrungu Nĩmbi?
Nũũ Mũnene wa Ũnene bwa Mũrungu, na Ũnene bwa Mũrungu bũkoojũria mantũ jarĩkũ?
kik_Latn kam_Latn kam_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kam_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn